Fudokan karate maktabi asoschisi Iliya Yorga O‘zbekistonda mahorat darslari o‘tkazadi

Toshkentga to‘rtinchi bora Butunjahon an’anaviy Fudokan karate federatsiyasi (WFF) prezidenti afsonaviy Iliya Yorga tashrif buyuradi, deya xabar bermoqda “12news.uz”.

Fudokan karate maktabi asoschisi, karate bo‘yicha ilk jahon chempionatlari g‘olibi va sovrindori, kumite va kata bo‘yicha uch karra Yevropa chempioni, tibbiyot fanlari doktori, Belgrad universiteti professori, karatedagi eng yuqori 10-dan sohibi Yorga O‘zbekistonga mamlakat Fudokan karate-do federatsiyasi raisi, kumite bo‘yicha jahon chempioni shixan Shuhrat Anvarov taklifi bilan keladi.
Yorga 25—27-iyun kunlari Toshkentda 6 dan 35 yoshgacha bo‘lgan 200 nafar sportchi uchun mahorat darslari va o‘quv-metodik seminar o‘tkazadi.